《喜高平表妹至》
清代·廖云锦

尔我襟期喜共知，笑言频到漏残时。开奁会看将完绣，剪烛閒敲未定诗。

金鸭灰深香篆袖，晶帘风定落花迟。晚来又恐轻言别，月底镫前系梦思。

作者简介：清江苏青浦（今上海青浦区）人，字蕊珠，一字织云，号锦香居士。马姬木妻。早寡，独居读画楼，吟诗作画。曾从袁枚学，有诗名，亦善画。后卒于闽南。有《织云楼稿》、《仙霞阁诗草》。